CELEX: 62016CN0487
Language: et
Date: 2016-09-11 00:00:00
Title: Kohtuasi C-487/16 P: Telefónica S.A. 11. septembril 2016 esitatud apellatsioonkaebus Üldkohtu (teine koda) 28. juuni 2016. aasta otsuse peale kohtuasjas T-216/13: Telefónica versus komisjon

21.11.2016   
            
            
               ET
            
            
               Euroopa Liidu Teataja
            
            
               C 428/12
            
         Telefónica S.A. 11. septembril 2016 esitatud apellatsioonkaebus Üldkohtu (teine koda) 28. juuni 2016. aasta otsuse peale kohtuasjas T-216/13: Telefónica versus komisjon
   (Kohtuasi C-487/16 P)
   (2016/C 428/13)
   Kohtumenetluse keel: hispaania
   
      Pooled
   
   
      Apellant: Telefónica S.A. (esindajad: advokaadid J. Folguera Crespo ja P. Vidal Martínez)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada kohtuotsus ja otsus (1) põhjenduste punktis 2 esitatud põhjustel, tuvastades, et Telefónica tegevuse puhul ei esinenud eesmärgil põhinevat piirangut.
            
         
               —
            
            
               teise võimalusena tühistada kohtuotsus põhjenduste punktis 1 esitatud põhjustel, saata kohtuasi Üldkohtusse tagasi tunnistajate ärakuulumiseks, millest keelduti, ning Telefónica tühistamishagi sisuliseks lahendamiseks Üldkohtus kogutud tõendite alusel.
            
         
               —
            
            
               kolmanda võimalusena ja põhjenduste punktis 3 esitatud põhjustel
               
                           —
                        
                        
                           
                              tühistada kohtuotsuse resolutsiooni punkt 1;
                        
                     
                           —
                        
                        
                           
                              tunnistada Telefónica tegevuse väiksemat raskust ja menetlusdokumendi põhjenduse punktis 3 viidatud kergendavate asjaolude esinemist; ja
                        
                     
                           —
                        
                        
                           
                              määrata kindlaks trahvisumma vähendamise protsent, mida tuleb kohaldada väiksema raskuse ja viidatud kergendavate asjaolude alusel kooskõlas selles põhjenduses esitatuga.
                        
                     
         
               —
            
            
               
                  mõista komisjonilt välja Telefónica esimese astme menetlusega ja käesoleva Euroopa Kohtu menetlusega seotud kohtukulud.
            
         
               —
            
            
               
                  lubada menetlusdokumendi suuremat mahukust, mis ületab veidi Euroopa Kohtu praktilises juhendis soovitatut, arvestades kohtuasja majanduslikku mõju apellandile ja esitatud argumentide keerukust.
            
         
      Väited ja peamised argumendid
   
   
               1.
            
            
               Euroopa Liidu põhiõiguste harta artikli 47 ja artikli 48 lõike 2 ning Üldkohtu kodukorra artikli 68 rikkumine tunnistajate ärakuulamise taotluse rahuldamata jätmise tõttu. – Üldkohtu poolt tõendina tunnistajate ärakuulamise taotluse rahuldamata jätmine asetas Telefónica kaitsetusse olukorda, kuna keelduti kohtuasja otseseks lahendamiseks olulisest ja määravast tõendamisvahendist. Üldkohtu tegutsemisviis kutsub esile neli peamist vastuväidet: i) teleoloogilise vastuolu vastuväide; ii) ebaproportsionaalse tõendamiskoormise vastuväide; iii) tõendina tunnistajate ärakuulamise ennatliku järelduse vastuväide; ja iv) kaalumise tasakaalutuse vastuväide.
            
         
               2.
            
            
               ELTL artikli 101 rikkumine, kuna valesti on kohaldatud eesmärgil põhinevaid piiranguid käsitlevat kohtupraktikat ning põhjendamise ja süütuse presumptsiooni põhimõtteid.
            
         
      
         Teise võimalusena:
      
   
   
               3.
            
            
               Viga rikkumise väiksema raskuse ja Telefónica kergendavate asjaolude hindamisel. – Telefónica leiab, et Üldkohus ei võtnud oma hinnangus arvesse lisategureid, mis toovad esile tegevuse väiksema raskuse ja mille tulemusel oleks trahvi vähendatud täiendavalt trahvi vähendamisele komisjoni poolt.
            
         
      (1)  Komisjoni 23. jaanuari 2013. aasta otsus C(2013)306 (final) ELTL artikli 101 kohase menetluse kohta (juhtum COMP/39.839 – Telefónica/Portugal Telecom)